A cervesia ad tomaculum
A cervesia ad tomaculum (Theodisce: Vom Bier zur Bratwurst) est semita culturalis, gastronomica et geologica chiliometrorum XVI itu redituque inter Arnstadium et Amt -Holtzhusam in Circulo Ilm.

Descriptio 
Iter circulare braxatorium Stadtbrauerei cum Museo tomaculorum Germanico unificat. In via valde amoena, quae saepe pictorem Ottonem Knöpfer inspiraverat, artificia plastica Christophori Hodgson admirari possunt. Unionem inter circumiecta pulchra et artem culinarem regionalem personant. In stationibus septem informaberis de historia et fecunditate terrarum colendarum, quas esse traditionum culinarium fundamentum nemo negaverit. Caelum benignum iam ante multa saecula gentes ad Thuringiam allexerat. Migratores simulatque pedes moverunt geographiam patriae et speculas captantes omnes in regiones caeli (ad Burgum Drei Gleichen, ad Silvam Thuringiensem, Arnstadium, Erfordiam) cognoscunt. Florum bestiolarumque varietas in semitae margine gaudia porro locupletat. Mensibus ab Aprili ad Augustum migrationes publicae duce perito offeruntur.

Stationes 
Recommandatur sistere ad septem stationes in via cum artificiis plasticis haud foedis et tabulis informatoriis. Earum terminos definiunt:
 Gigans cervesia apud officinam cerevisiariam Arnstadiensem (ubi et xenodochium et aula urbana festiva)
 Cochlear gigantis (lapide arenoso)
 Gigans lupus (in campo ubi olim lupum colebant)
 Gigans rapum
 Gigans tomaculum (quod intrare potes) apud museum; antea itur in via ubi dissaeptum orbiculatum cum magna salsicia lignea in paniculo
 Gigans craticium ad Viam cupri
 Gigans abbatis ferula (ad abbatiam pristinam haud procul a Fano Mariae Virginis sitam, ubi primum praeceptum de botulis faciendis totius Thuringiae inventum est)

Hominibus cultum atque humanitatem diligentibus proponitur ut insuper visitent:
 centrum historicum Arnstadii
 aream experimentorum archaeologicorum ad Haarhausen
 Castellum Wachsenburg ad Holtzhusam
 Domum Knöpfer ad Holtzhusam
 Vivarium phasianorum Arnstadiense
 Monasterii Sanctae Walpurgis vestigia in monte Arnstadii meridiano

Nexus externi

 De semita nostra in paginis periegeticis
 Praesentatio semita anno 2012, ubi feliciter coeunt gaudia, praeconia, educatio
 Semita in mappa geographica
 Folium plicatile de semita culturali

Arnstadium
Cervesia
Periegesis
Semitae
Tomacula